KOMISIJOS SPRENDIMAS
2006 m. gegužės 31 d.
dėl Bendrijos etaloninės snukio ir nagų ligos laboratorijos paskyrimo
(pranešta dokumentu Nr. C(2006) 2069)
(Tekstas svarbus EEE)
(2006/393/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies pakeičiančią Direktyvą 92/46/EEB (1), ypač į jos 69 straipsnio 1 dalį,
kadangi:
(1)
Direktyvoje 2003/85/EB numatomas Bendrijos snukio ir nagų ligos etaloninės laboratorijos paskyrimas. Glaudžiai bendradarbiaudama su valstybėmis narėmis, Komisija surengė konkursą dėl Bendrijos etaloninės laboratorijos atrankos, atsižvelgdama į techninės ir mokslinės patirties kriterijus bei personalo patirtį.
(2)
Taip pat buvo atsižvelgta į papildomus reikalavimus, nustatytus 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), 12 straipsnio 2 dalyje ir taikomus oficialioms laboratorijoms paskirti.
(3)
Pasibaigus atrankos procedūrai, konkursą laimėjusi laboratorija (Institute for Animal Health, Pirbright Laboratory, kurią remia Biotechnology and Biological Sciences Research Council (BBSRC)) turėtų būti paskirta Bendrijos snukio ir nagų ligos etalonine laboratorija penkerių metų laikotarpiui.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Biotechnology and Biological Sciences Research Council (BBSRC), Institute for Animal Health, Pirbright Laboratory Jungtinėje Karalystėje yra paskiriama Bendrijos etalonine snukio ir nagų ligos laboratorija penkerių metų laikotarpiui nuo šio sprendimo paskelbimo Europos Sąjungos oficialiajame leidinyje dienos.
2. Su Bendrijos etaloninės laboratorijos funkcijomis ir pareigomis susijusios taisyklės yra nustatytos Direktyvos 2003/85/EB XVI priedo 1 dalyje.
2 straipsnis
Šis sprendimas skirtas valstybėms narėms.
Priimta Briuselyje, 2006 m. gegužės 31 d.